Кака (футболист)
Рикардо Изексон дош Сантош Лейте (), известен още като Какá (прякора му идва от малкия му брат, който не е можел да казва Рикардо и го е наричал Какá), е бивш бразилски футболист, играл като атакуващ полузащитник. Кака печели световна слава по време на престоя си в италианския Милан от 2003 до 2009 г., където става шампион на Италия, печели Шампионската лига и наградите Златна топка и Футболист на годината на ФИФА през 2007 г., утвърждавайки се като един от най-добрите атакуващи халфове в света. През 2009 г. Кака е привлечен от Реал Мадрид за 65 милиона евро, ставайки четвъртият най-скъп футболист в историята на футбола. Честите контузии не му позволяват да повтори успехите си с Милан с белия екип и през 2013 г. се завръща повторно в Милано.

Кака става световен шампион с Бразилия през 2002 г. Участва също на световните първенства през 2006 и 2010 г., печели купата на конфедерациите през 2005 и 2009 г. Има записани 89 мача и 29 гола за селесао.

След успешното представяне на световното първенство през 2010 г., където спомага за достигането на Бразилия до четвъртфинал, въпреки че през 2013/2014 г. навлиза в добра форма, не е повикан от треньора Сколари в състава за шампионата в Бразилия и отборът-домакин губи катастрофално последните два мача (полуфинала с 1:7 и за 3-то място с 0:3), като остава четвърти.

През май 2016 г. е повикан по спешност от треньора Дунга в националната селекция на Бразилия за турнира „Копа Америка Сентенарио“ през юни 2016 г. в САЩ. 

Kака завършва кариерата си в американския Орландо Сити ФК, като по време на престоя си е най-високо платеният футболист в американското първенство Мейджър Лийг Сокър (МЛС).

Кариера 
Кака дебютира в професионалния футбол с екипа на Сао Паоло през 2001 г. За кратко време израства като футболист и намира място място в първия отбор на . През 2002 г. става световен шампион със селесао и привлича вниманието на грандовете в Европа. Кака става известен с отличния си дрибъл, визията върху играта и стрелбата от далечно разстояние.

Милан 

Младокът отхвърля множество оферти, за да постигне своята детска мечта, а именно да играе с фланелка на „росонерите“ от Милано.

През 2003 година, едва на 21 години, Какá облича екипа на любимия Милан. Мнозина смятат, че той няма да успее да се наложи в суперселекцията на Милан, борейки се за титулярно място с доказани звезди като Руи Коща и Ривалдо, но младия бразилец се справя отлично с тази ситуация, като още през първия си сезон се налага в титулярния състав и помага на отбора да спечели Скудетото, Суперкупата на Италия и Суперкупата на Европа, като прави своя дебют в Серия А на 21 август 2003 г. при победата с 3 – 0 над Лацио. Едва месец по-късно дебютира и в Шампионската лига срещу Аякс Амстердам, отново с победа.

На 1 ноември 2006 г. отбелязва своя първи хеттрик в мач от Шампионската лига в срещата между Милан и белгийския ФК Андерлехт (завършил с победа на Милан с 4 – 1). Какá притежава способността да мотивира съотборниците си и да ги „зарежда“ с оптимизъм и желание за победа. Заради отличната си и комбинативна игра получава заслужено високи оценки от именити треньори и специалисти.

През 2007 г. Кака печели Шампионската лига с Милан. Превръща се в голмайстор на турнира и е определен за най-добър футболист в турнира за същия сезон. Кака е награден и със Златната топка през 2007 г.

Реал Мадрид 
На 8 юни 2009 г. Кака подписва 6-годишен договор с Реал Мадрид. Според испанските медии трансферната сума е на стойност 65 милиона евро, а заплатата на Кака е около 12 милиона евро на сезон. Множеството контузии пречат на бразилеца да демонстрира познатата си форма с екипа на белия балет. След привличането на Месут Йозил се налага на Кака да се бори за титулярното място с него.

С Реал Кака печели Купата на Краля през 2011 г. , Примера Дивисион  и Суперкупата на Испания през 2012 г. 

На 29 август 2013 г. Кака разтрогва договора си с Реал.

Отново в Милан 
На 2 септември 2013 г. Кака се завръща в Милан със свободен трансфер, където изиграва един сезон. Завръщането на бразилеца в Милано далеч не е така бляскаво както първия му престой в клуба и след края на сезон 2013 – 2014 Кака се завръща в Бразилия, обличайки за втори път екипа на Сао Пауло.

Орландо Сити 
На 1 юли 2014 г. подписва договор с Орландо Сити ФК, но доиграва годината в Сао Пауло. През 2015 г. е избран за капитан на отбора.

Край на кариерата 
През 2017 г. Кака официално се отказва от футбола и слага край на професионалната си кариера.

Статистика

Клубна кариера 

1Купите включват Купа на Бразилия, Купа на шампионите от регионалните първенства в Бразилия, Купа на Италия и Купа на Испания
2Континенталните турнири включват Шампионска лига и Купа на УЕФА
3Други турнири включват Турнира Рио – Сао Пауло, Суперкупа на Италия, Суперкупа на Испания, Суперкупа на Европа, Междуконтинентална купа и Световно клубно първенство

Национален отбор

Успехи

Милан 
  Шампионска лига – 1 (2007)

  Суперкупа на Европа – 2 (2003, 2007)

 Световно клубно първенство – 1 (2007)

  Серия А – 1 (2004)

  Суперкупа на Италия – 1 (2004)

Реал Мадрид 
  Примера Дивисион – 1 (2012)

  Купа на Kраля – 1 (2011)

  Суперкупа на Испания – 1 (2012)

Национален отбор 
 Световно първенство – 1 (2002)

 Купа на Конфедерациите – 2 (2005, 2009)

Индивидуални 
 Златна топка на Франс Футбол – 1 (2007) 
 Футболист на годината на ФИФА – 1 (2007)
 Идеален отбор на годината на УЕФА – 3 (2006, 2007, 2008)
 Голмайстор на Шампионската лига – 1 (2007)
 Най-добър полузащитник в Шампионската лига – 1 (2005)
 Най-добър нападател в Шампионската лига – 1 (2007)
 Футболист на годината в Серия А – 2 (2004, 2007)
 Чуждестранен футболист на годината в Серия А – 3 (2004, 2006, 2007)
 Най-добър футболист на Световното клубно първенство на ФИФА – 1 (2007)

Източници 

Носители на „Златна топка“
Бразилски футболисти
Футболисти на Сао Пауло
Футболисти на Милан
Футболисти на Реал Мадрид
Личности (град Бразилия)